CELEX: 62017CN0011
Language: lt
Date: 2017-01-10 00:00:00
Title: Byla C-11/17: 2017 m. sausio 10 d. Amtsgericht Aue, Zweigstelle Stollberg (Vokietija) pateiktas prašymas priimti prejudicinį sprendimą byloje Thomas Hübner/LVM Lebensversicherungs AG

10.4.2017   
            
            
               LT
            
            
               Europos Sąjungos oficialusis leidinys
            
            
               C 112/18
            
         2017 m. sausio 10 d.Amtsgericht Aue, Zweigstelle Stollberg (Vokietija) pateiktas prašymas priimti prejudicinį sprendimą byloje Thomas Hübner/LVM Lebensversicherungs AG
   
   (Byla C-11/17)
   (2017/C 112/26)
   Proceso kalba: vokiečių
   
      Prašymą priimti prejudicinį sprendimą pateikęs teismas
   
   
      Amtsgericht Aue, Zweigstelle Stollberg
   
   
      Šalys pagrindinėje byloje
   
   
      Ieškovas: Thomas Hübner
   
      Atsakovė: LVM Lebensversicherungs AG
   
   
      Prejudiciniai klausimai
   
   
               1.
            
            
               Ar 1992 m. lapkričio 10 d. Tarybos direktyvos 92/96/EEB (1) II priedo A dalį, [siejamą su Direktyvos 90/619/EEB (2)] 15 straipsnio 1 dalies trečia pastraipa, reikia aiškinti taip, kad vartotojas per visą gyvybės arba pensijos draudimo įmokų mokėjimo laikotarpį turi teisę nutraukti sutartį, kai nežinodamas, jog turi teisę nutraukti sutartį, nes buvo klaidingai informuotas gyvybės arba pensijos draudimo įmonės, kelerius metus pagal sutartį mokėjo įmokas?
            
         
               2.
            
            
               Ar nacionalinės teisės norma, pagal kurią, remiantis sąžiningumo principu, vartotojo teisė nutraukti sutartį laikoma nebegaliojančia, nes draudėjas, kaip skolininkas, nežinodamas, jog turi teisę nutraukti sutartį, iki momento, kai apie tai sužinojo, pagal sutartį mokėjo įmokas, suderinama su nurodyta direktyva?
            
         
      (1)  1992 m. lapkričio 10 d. Tarybos direktyva 92/96/EEB dėl įstatymų ir kitų teisės aktų, susijusių su tiesioginiu gyvybės draudimu, derinimo, iš dalies keičianti direktyvas 79/267/EEB ir 90/619/EEB (Trečioji gyvybės draudimo direktyva) (OL L 360, p. 1).
   
      (2)  1990 m. lapkričio 8 d. Tarybos antroji direktyva 90/619/EEB dėl įstatymų ir kitų teisės aktų, susijusių su tiesioginiu draudimu (gyvybės draudimu), derinimo ir skirtos padėti veiksmingai naudotis laisve teikti paslaugas bei iš dalies keičianti Direktyvą 79/267/EEB (OL L 330, 1990, p. 50).